Provints (Indoneesia)
Provints (indoneesia keeles provinsi või propinsi) on Indoneesia kõrgeima astme haldusüksus. Igal provintsil on omavalitsus, mida juhib kuberner ja ka oma seadusndlik organ. Kuberner ja kohaliku esinduse liikmed valitakse rahvahääletusel viieks aastaks. Indoneesias on 34 provintsi, millest kaheksa on moodustatud alates 1999. aastast. Viiel provintsil on eristaatus: Aceh, Yogyakarta, Paapua, Lääne-Paapua ja Jakarta. Provintsid on jaotatud linnadeks (kota) ja regentkondadeks (kabupaten).